Az energiahatékonyságról és az észszerű energiafelhasználásról szóló törvény 13. szakasza 1. bekezdésének 3) pontja, 14. szakasza 1. bekezdésének 2) pontja és 17. szakasza (Szerb Köztársaság Hivatalos Közlönye, 40/21. szám) és Topolya Község Statútuma 47. szakasza 1. bekezdésének 35) pontja (Topolya Község Hivatalos Lapja, 5/2019. szám) alapján, Topolya Községi Képviselő-testülete a 2025. október \_\_\_\_\_-i ülésén meghozta az alábbi

**H A T Á R O Z A T O T**

**Topolya Község 2025–2027. évi Energiahatékonysági Programjának meghozataláról**

1. szakasz

A testület meghozza Topolya Község 2025–2027. évi Energiahatékonysági Programját (a továbbiakban: Energiahatékonysági Program).

2. szakasz

A jelen határozat 1. szakaszában említett Energiahatékonysági Program e határozat elválaszthatatlan részét képezi, és teljes egészében megjelenik a határozat mellett.

3. szakasz

E határozat a Topolya Község Hivatalos Lapjában való megjelenése napján lép hatályba.

|  |  |
| --- | --- |
| TOPOLYA KÖZSÉGI  KÉPVISELŐ-TESTÜLETE  Szám:  Kelt:  Topolya | Saša Srdić, s.k.  a Községi Képviselő-testület  elnöke |

**Indokolás**

**I. JOGALAP**

**Az energiahatékonyságról és az észszerű energiafelhasználásról szóló törvény** 13. szakasza 1. bekezdésének 3) pontja (Szerb Köztársaság Hivatalos Közlönye, 40/21. szám) előírja, hogy az energiagazdálkodási rendszer kötelezettjei azok a helyi önkormányzatok és városi községek, amelyeknek a legutóbbi népszámlálás szerint több mint 20 ezer lakosuk van.

A törvény 14. szakasza 1. bekezdésének 2) pontja előírja, hogy a kötelezett teendői keretében köteles megállapítani energiahatékonysági céljait, s meghozni és megküldeni a minisztériumnak a jelen törvény 17–19. szakaszában foglalt energiahatékonysági tervdokumentumot, mégpedig a kormány által meghatározott takarékossági célokkal összhangban történő energiatakarékosság elérése érdekében, míg a 17. szakasz előírja, hogy a helyi önkormányzat, amely a rendszer kötelezettje, kötelessége teljesítése céljából, energiahatékonysági programot hoz.

Topolya Község Statútuma 47. szakasza 1. bekezdésének 35) pontja (Topolya Község Hivatalos Lapja, 5/2019. szám) előírja, hogy a községi képviselő-testület energiahatékonysági programot és tervet hoz.

**II. A MEGHOZATAL OKAI**

Az energiahatékonyság olyan intézkedések és tevékenységek összességét jelenti az élet minden területén, amelyek végső célja az energiafogyasztás minimalizálása, azzal a feltétellel, hogy a munkavégzés és az élet színvonala változatlan maradjon vagy javuljon.

E dokumentum alapvető célja az energiahatékonyság javítása az energiafogyasztás terén, valamint az energia és energiahordozók beszerzési költségeinek csökkentése a községben, továbbá az üvegházhatású gázok kibocsátásának mérséklése. Az alapcél megvalósítása lehetővé tenné a felszabaduló pénzeszközök más célokra való felhasználását, elsősorban az oktatás, az egészségügy és a szociális ellátás fejlesztésére a község területén.

A program meghozatalának szükségessége a törvény 17. szakaszából ered, amely előírja annak elkészítését az energiamenedzsment kötelezettjei számára a közszféra területén, tekintettel arra, hogy Topolya község lakossága meghaladja a 20 ezer főt.

Topolya község szilárdan elkötelezett az energia takarékos, felelős gazdálkodása iránt, és fontos célja a végső energiafogyasztás ellenőrzésének bevezetése. A program e dokumentumban szereplő alapvető elemei a következők:

1. Tervezett energiatakarékossági cél, amely összhangban áll az alapvető stratégiai dokumentumokkal: a Szerb Köztársaság Energetikai Fejlesztési Stratégiájával és a Szerb Köztársaság Energiahatékonzsági Akciótervével;
2. Az energiaszükségletek áttekintése és becslése, beleértve az épületek energetikai jellemzőit;
3. A hatékony energiafelhasználást biztosító energiahatékonysági intézkedések végrehajtására vonatkozó tevékenységek terve;
4. Az egyes intézkedések megvalósításáért felelős szereplők, határidők és a várható eredmények értékelése, amelyek révén elérhető az energiahatékonysági célkitűzés;
5. A program megvalósításához szükséges pénzeszközök, azok forrásai és biztosításának módja.

Az energiahatékonysági program három évre szól.

**III. PÉNZESZKÖZÖK**

Az energiahatékonysági program megvalósításához szükséges pénzszközök biztosítása a községi költségvetésből, felsőbb hatósági szintek eszközeiből, az Energiahatékonyságot Finanszírozó és Ösztönző Hivatal pénzszközeiből, nemzetközi pénzintézetek eszközeiből, adományokból és egyéb forrásokból történik, a törvénnyel összhangban.

Községi Tanács