

TOPOLYA KÖZSÉG

**JELENTÉS A TOPOLYAI HELYI ÖNKORMÁNYZAT ÁLTAL ALAPÍTOTT, A KÖZVÁLLALATOKRÓL SZÓLÓ TÖRVÉNY ÁLTAL FELÖLELT KÖZVÁLLALATOK, TŐKETÁRSASÁGOK ÉS EGYÉB SZERVEZETI FORMÁK MŰKÖDÉSI PROGRAMJÁBAN TERVEZETT ÉS A MEGVALÓSÍTOTT TEVÉKENYSÉGEK ÖSSZEHANGOLTSÁGI FOKÁRÓL**

a 2025. 01. 01 – 2025. 06. 30. közötti időszakra

Topolya, 2025. augusztus 28-án

**I. A HELYI ÖNKORMÁNYZATI EGYSÉG ÁLTALÁNOS ADATAI**

A helyi önkormányzati egység megnevezése: Topolya Község

Kapcsolati adatok: Topolya Község

Tito marsall utca 38.

24300 Topolya

Telefonszám: 024/715-899; 024/715-310

E-mail cím: [predsednistvo@btopola.org.rs](mailto:predsednistvo@btopola.org.rs) - Elnökség

[adrian.szatmari@btopola.org.rs](mailto:adrian.szatmari@btopola.org.rs) – Topolya Községi Elnöke

[orsolya.pasti@btopola.org.rs](mailto:orsolya.pasti@btopola.org.rs) – A Pénzügyi, Közbevételeket Megállapító és Megfizettető Osztály vezetője

**II. A TOPOLYAI HELYI ÖNKORMÁNYZAT ÁLTAL ALAPÍTOTT VÁLLALATOK LISTÁJA:**

1. KOMGRAD KV, Topolya

2. TELEKRENDEZÉSI, ÚTKEZELÉSI, KÖZMŰVESÍTÉSI ÉS TELEPÜLÉSTERVEZÉSI ÉS - RENDEZÉSI KÖZVÁLLALAT, Topolya

3. PIAC KV, Topolya

**III. A TERVEZETT ÜGYVITELI MUTATÓKHOZ KÉPEST FELLÉPŐ ELTÉRÉSEK INDOKLÁSA – VÁLLALATOK SZERINTI KIMUTATÁS**

* A közvállalat elnevezése: **KOMGRAD KV, TOPOLYA**

Székhely: TOPOLYA, CORVIN MÁTYÁS 18.

Fő tevékenységi kör: 38.11 – NEM VESZÉLYES HULLADÉK GYŰJTÉSE

Törzsszám: 08032874

Gazdálkodási program: Topolya Községi Képviselő-testülete 2024. 12. 20-án meghozta a Komgrad Kommunális-lakáskezelő és Építési Közvállalat 2025. évi gazdálkodási programjának jóváhagyásáról szóló végzését (Topolya Község Hivatalos Lapja, 43.2/2024. szám).

**AZ ÜGYVITEL INDOKOLÁSA**

A vállalat közvállalatként szerveződött a kommunális tevékenységek mint általános érdekű tevékenységek megvalósulása céljából Topolya község területén, a természetes és jogi személyek szempontjából jelentős szolgáltatásokat nyújt az ivóvízellátás, a csapadék- és szennyvíz tisztítása és elvezetése, a kommunális hulladék kezelése, a temetők rendezése, temetkezés és temetkezési szolgáltatások, az utcák fenntartása, a közterületek tisztaságának fenntartása, a nyilvános zöldterületek fenntartása, a kóbor kutyák befogása és a róluk való gondoskodás, valamint a téli szolgálat terén. A Komgrad közvállalat víziója, hogy továbbra is tekintélyes és sikeres vállalat maradjon azokon a területeken, amelyeket eddig teljesített, vagyis a kommunális tevékenység területei, amelyek a környezet fenntartását és megóvását érintik.

**1. ÁLLAPOTMÉRLEG**

2025. 06. 30-át tekintve a vállalat aktívája 283.031 ezer dinár, s álló- és forgóeszközökből, valamint halasztott adókötelezettségekből áll.

2025. 06. 30-án az állóeszközök értéke 171.194 ezer dinárt tett ki, ami a teljes vagyon 60,49 %-a.

2025. 06. 30-án a forgóeszközök értéke 111.430 ezer dinárt tett ki, ami a teljes vagyon 39,37 %-a. A forgóeszközök értékének tervhez viszonyított eltérésének oka, hogy a Komgrad KV költségvetési támogatást kapott, a Komgrad KV 2024. évi költségvetési eszközök felhasználására vonatkozó külön programjával összhangban.

2025. 06. 30-át tekintve a vállalat passzívája 283.031 ezer dinár, s az alábbi helyrendek alkotják: tőke, hosszú lejáratú céltartalékok és hosszú lejáratú kötelezettségek, hosszú lejáratú halasztott bevételek és fogadott adományok, valamint rövid lejáratú céltartalékok és rövid lejáratú kötelezettségek. A passzíva legnagyobb része a tőkére vonatkozik, amely a passzíva 80,31 %-át teszi ki.

**2. EREDMÉNYMÉRLEG**

A jelentés által felölelt időszakban megvalósított összbevétel 140.117 ezer dinárt tesz ki, ami a megfigyelt időszakra tervezett bevételek 90,36 %-át teszi ki.

Az említett időszak kiadásainak összege 139.880 ezer dinár, ami a megfigyelt időszakra tervezett kiadások 90,49 %-át teszi ki.

Az üzleti bevételek tervezett összege 153.900 ezer dinár, a megvalósított bevételek összege pedig 139.684 ezer dinár, ami 90,76 %-ot tesz ki.

Az üzleti kiadások tervezett összege 153.224 ezer dinár, a megvalósított kiadások összege pedig 138.356 ezer dinár, ami 90,30 %-ot tesz ki.

**3. JELENTÉS A PÉNZFORGALOMRÓL**

A pénzforgalomról szóló jelentés pénzügyi jelentés, ami információt nyújt a jelentéstételi időszak során megvalósult készpénzbeáramlásokról és –kiáramlásokról, valamint a készpénz-egyenértékesekről.

Az elszámolási időszak végén a tervezett készpénz 18.536 ezer dinár, a megvalósított pedig 40.436 ezer dinár.

**4.** **AZ ALKALMAZOTTAK KÖLTSÉGEI**

Az alkalmazottak költségeit szemléltető táblázatban látható, hogy tiszteletben tartották a bérkifizetés mértékét.

Alkalmi és időszakos munkáról szóló szerződés alapján 800.000 dinár összegben terveztek térítményeket, míg a megvalósítás 671.771 dinárt tesz ki. A vállalkozási szerződés alapján fizetett juttatások helyrenden szakemberek alkalmazása miatt a tervhez képest magasabb szinten alakult a megvalósulás. A többi költség a gazdálkodási program szerint és a tervezett szinten valósult meg.

**5. AZ ALKALMAZOTTAK DINAMIKÁJA**

2025. 06. 30-án 63 alkalmazott van állandó munkaviszonyban, 16 határozott időre van felvéve, 3 személyt pedig vállalkozási szerződés alapján alkalmaznak.

A megfigyelt időszakban 1 személyt vettek fel határozott időre, melynek oka betegszabadság miatti helyettesítés, 1, határozott időre alkalmazott dolgozó pedig távozott.

**6**. **A TERVEZETT ÉS A KIFIZETETT BÉREK HATÁRÖSSZEGE**

A kifizetett bérek az elfogadott tervvel összhangban állnak, nincs jelentősebb eltérés.

**7. TÁMOGATÁSOK ÉS EGYÉB KÖLTSÉGVETÉSI BEVÉTELEK**

A Komgrad KV 2024-ben támogatást kapott a költségvetésből, a Komgrad KV 2024. évi költségvetési eszközök felhasználására vonatkozó külön programjával összhangban. A megfigyelt időszakban 8.643.507 dinár támogatást valósított meg, ami összhangban áll a külön programmal.

**8. KÜLÖN CÉLESZKÖZÖK**

A 2025. 01. 01. – 2025. 06. 30-ig terjedő időszakban nem voltak adományok, míg reprezentációra 183.759 dinárt, egyéb költségekre pedig 558.000 dinárt költöttek.

**9. HITELTARTOZÁS**

A közvállalat 3 éves lízingszerződést kötött utcai takarítógép vásárlására. A hiteltartozás 2025. 06. 30-án 3.296.222 dinárt tesz ki.

**10. JELENTÉS A BERUHÁZÁSOKRÓL**

A beruházásokat a gazdálkodási program alapján és a befolyó eszközökkel összhangban hajtották végre.

**11. KÖVETELÉSEK, KÖTELEZETTSÉGEK ÉS BÍRÓSÁGI PEREK**

A vállalatnak 2025. 06. 30-án 61,98 millió dinár követelése és 19,73 millió dinár kötelezettsége volt, amelyek rendezése a törvényes határidőn belül megtörténik. A vállalatnak összesen 10 peres ügye van.

**ÖSSZEGZÉS**

A vállalat a megfigyelt időszakban nyereséges volt, a hatályos törvényi rendelkezésekkel és a kitűzött üzleti célokkal összhangban működött.

* A vállalat megnevezése: **TELEKRENDEZÉSI, ÚTKEZELÉSI, KÖZMŰVESÍTÉSI ÉS TELEPÜLÉSTERVEZÉSI ÉS - RENDEZÉSI KÖZVÁLLALAT, TOPOLYA**

Székhely: TOPOLYA, Tito marsall 70.

Fő tevékenységi kör: 71.11 Építészeti tevékenység

Törzsszám: 08654930

Gazdálkodási program: Topolya Községi Képviselő-testülete 2024. 12. 20-án meghozta a Telekrendezési, Útkezelési, Közművesítési, Területtervezési és –rendezési Közvállalat 2025. évi gazdálkodási programjának jóváhagyásáról szóló végzést (Topolya Község Hivatalos Lapja, 43.2/2023. szám).

**AZ ÜGYVITEL INDOKOLÁSA**

A topolyai Telekrendezési, Útkezelési, Közművesítési, Településtervezési és –rendezési Közvállalatot a közérdekű tevékenységek folyamatos ellátásának, valamint a termékek és szolgáltatások igénybevevőinek rendszeres kielégítésének biztosítására hozták létre, különösen:

* telekrendezés, gondoskodás a telkek védelméről, racionális és fenntartható használatáról, valamint egyéb tevékenységek végzése a törvénnyel és Topolya község aktusaival összhangban;
* településtervezés, terület- és településrendezés;
* a községi és besorolatlan utak, utcák rendezése Topolya község településein;
* építészeti és mérnöki tevékenységek, műszaki tanácsadás;
* tervdokumentumok tervezeteinek kidolgozása Topolya község igényeire, valamint dokumentumok kidolgozása e tervek végrehajtásához a törvénynek megfelelően.

A költségvetési rendszerről szóló törvény módosításáról és kiegészítéséről szóló törvény rendelkezéseinek megfelelően a közvállalat többé nem közvetett költségvetési felhasználó. A topolyai Telekrendezési, Útkezelési, Közművesítési, Településtervezési és –rendezési Közvállalat alapító határozatának összhangba hozataláról szóló határozattal (Topolya Község Hivatalos Lapja, 17/2016. szám) összhangban átszervezett közvállalatként folytatja működését.

**1. ÁLLAPOTMÉRLEG**

2025. 06. 30-át tekintve a vállalat aktívája 4.671 ezer dinár, s álló- és forgóeszközökből áll.

2025. 06. 30-án az állóeszközök értéke 1.206 ezer dinárt tett ki, ami a teljes vagyon 25,82 %-a.

2025. 06. 30-án a forgóeszközök értéke 3.465 ezer dinárt tett ki, ami a teljes vagyon 74,18 %-a. A forgóeszközök értéke a tervezett összegeken belül van, kivéve a belföldi ügyfelekkel szembeni követeléseket, mivel a vevőknek a hónap végén számláznak, a behajtás pedig a következő hónapban történik, ami nagyobb eltérést eredményez a folyószámlán a tervben előirányzott eszközökhöz képest.

2025. 06. 30-át tekintve a vállalat passzívája 4.671 ezer dinár, s az alábbi helyrendek alkotják: tőke, rövid lejáratú céltartalékok és rövid lejáratú kötelezettségek, amelyek a teljes passzíva 76,02 %-át teszi ki.

**2. EREDMÉNYMÉRLEG**

A jelentés által felölelt időszakban megvalósított összbevétel 15.478 ezer dinárt tesz ki, ami a megfigyelt időszakra tervezett bevételek 92,37 %-át teszi ki.

Az említett időszak kiadásainak összege 14.909 ezer dinár, ami a megfigyelt időszakra tervezett kiadások 89,28 %-át teszi ki.

A megvalósított üzleti bevételek összege a jelentés által felölelt időszakban 15.410 ezer dinár, ami a megfigyelt időszakra tervezett összeg 91,39 %-át teszi ki.

Az említett időszak üzleti kiadásainak összege 14.909 ezer dinár, azaz a megfigyelt időszakra tervezett összeg 89,76 %-át teszi ki.

3. **JELENTÉS A PÉNZFORGALOMRÓL**

A pénzforgalomról szóló jelentés pénzügyi jelentés, ami információt nyújt a jelentéstételi időszak során megvalósult készpénzbeáramlásokról és –kiáramlásokról, valamint a készpénz-egyenértékesekről.

Pénzeszközök 18.379 ezer dináros összegben folytak be. Az ügyviteli tevékenységekből származó készpénzkiáramlások 18.196 ezer dinár összegben valósultak meg, ami 19,19 %-kal több, mint a megfigyelt időszakra tervezett.

4. **AZ ALKALMAZOTTAK KÖLTSÉGEI**

Ha a megfigyelt időszakban összevetjük a tervezett bértömeget a kifizetett bértömeggel, megállapítható, hogy a megvalósítás a 2025. évi terv keretében alakul.

A felügyelőbizottsági tagok juttatásai helyrenden 361 ezer dinárt fizettek ki, ami összhangban van a tervvel. Az alkalmazottak útiköltségeire 206 ezer dinárt fizettek ki, ami a megfigyelt időszakra tervezett összeg 102,92 %-a.

5. **AZ ALKALMAZOTTAK DINAMIKÁJA**

2025. 06. 30-án az alkalmazottak száma 10, amelyből 7 állandó munkaviszonyban van, 3 pedig határozott időre került alkalmazásra, amiből egy munkahely a vállalat igazgatójára vonatkozik.

Meg kell említeni, hogy a jelentés által felölelt időszakban 1 munkást alkalmaztak vállalkozási szerződés alapján, egy személyt pedig ideiglenes és alkalmi munkáról szóló szerződéssel.

6. **A TERVEZETT ÉS A KIFIZETETT BÉREK HATÁRÖSSZEGE**

A jelentésben felölelt időszakra vonatkozó átlagbér a tervezett keretében alakult. A kifizetett bérek az elfogadott tervvel összhangban állnak, nincs jelentősebb eltérés.

7. **TÁMOGATÁSOK ÉS EGYÉB KÖLTSÉGVETÉSI BEVÉTELEK**

A megfigyelt időszakban nem használtak költségvetési támogatásokat.

8. **KÜLÖN CÉLESZKÖZÖK**

A megfigyelt időszakban külön céleszközöket terveztek a reprezentációs, illetve a vendéglátói szolgáltatások költségeire összesen 80 ezer dináros összegben, a reprezentációs költségek pedig nem voltak a megfigyelt időszakban.

**9. HITELTARTOZÁS**

A jelentésben felölelt időszakban a vállalatnak nem volt hiteltartozása.

**10. JELENTÉS A BERUHÁZÁSOKRÓL**

A Telekrendezési, Útkezelési, Közművesítési és Településtervezési és -rendezési Közvállalat alapításáról szóló Határozat összhangba hozataláról szóló Határozattal összhangban a közvállalat átszervezett közvállalatként folytatja tevékenységei végzését. Ennek megfelelően a jelentős beruházások a helyi önkormányzat hatáskörébe tartoznak.

**11. KÖVETELÉSEK, KÖTELEZETTSÉGEK ÉS BÍRÓSÁGI PEREK**

A vállalatnak 2025. 06. 30-án 3,16 millió dinár követelése és 3,30 millió dinár kötelezettsége volt, amelyek rendezése a törvényes határidőn belül megtörténik. A jelentésben felölelt időszakban a vállalatnak nem volt peres ügye.

**ÖSSZEGZÉS**

A vállalat a megfigyelt időszakban nyereséget termelt, s a hatályos törvényi rendelkezésekkel és a kitűzött üzleti célokkal összhangban működött.

* A közvállalat megnevezése: **PIAC KV, Topolya**

Székhely: TOPOLYA, Karađorđe u. 6.

Fő tevékenységi kör: EGYÉB NEM BOLTI, PIACI KISKERESKEDELEM (4799)

Törzsszám: 08745501

Gazdálkodási program: Topolya Községi Képviselő-testülete 2024. 12. 20-án végzést hozott a topolyai Piac Piacfenntartó és Szolgáltató Közvállalat 2025. évi gazdálkodási programjának jóváhagyásáról (Topolya Község Hivatalos Lapja, 43.2/2023. szám).

**AZ ÜGYVITEL INDOKOLÁSA**

A Piac Közvállalat bejegyzett tevékenysége keretében piaci bódék és piaci területek, vásárterületek és jószágpiaci területek bérbeadásával, illetve használatával, valamint üzlethelyiségek bérbeadásával, illetve használatával kapcsolatos tevékenységet folytat. A társaság az előirányzott üzleti terv és program szerint működik, a kitűzött célokat az üzleti feltételeknek megfelelően követi.

**1. ÁLLAPOTMÉRLEG**

2025. 06. 30-át tekintve a vállalat aktívája 4.986 ezer dinár, s álló- és forgóeszközökből, valamint halasztott adókötelezettségekből áll.

2025. 06. 30-án az állóeszközök értéke 1.167 ezer dinárt tett ki, ami a teljes vagyon 23,41 %-a.

2025. 06. 30-án a forgóeszközök értéke 3.819 ezer dinárt tett ki, ami a teljes vagyon 76,59 %-a. A forgóeszközök értéke a tervezett összegeken belül van, kivéve a belföldi ügyfelekkel szembeni követeléseket, mivel a pénzeszközök egy része pénzeszköz-egyenértékesbe fordul át a helypénz készpénzben történő, pénztárgépen keresztüli beszedése miatt.

2025. 06. 30-át tekintve a vállalat passzívája 4.986 ezer dinár, s az alábbi helyrendek alkotják: tőke, valamint rövid lejáratú céltartalékok és rövid lejáratú kötelezettségek. A passzíva legnagyobb része a tőkére vonatkozik, amely a passzíva 64,46 %-át teszi ki.

**2. EREDMÉNYMÉRLEG**

A jelentés által felölelt időszakban megvalósított összbevétel 4.549 ezer dinárt tesz ki, ami a megfigyelt időszakra tervezett bevételek 137,72%-át teszi ki.

Az említett időszak kiadásainak összege 8.548 ezer dinár, ami a megfigyelt időszakra tervezett kiadások 113,11 %-át teszi ki.

A megvalósított üzleti bevételek összege a jelentés által felölelt időszakban 4.549 ezer dinár, ami a megfigyelt időszakra tervezett összeg 137,72 %-át teszi ki.

Az említett időszak üzleti kiadásainak összege 8.548 ezer dinár, azaz a megfigyelt időszakra tervezett összeg 113,11 %-át teszi ki.

3. **JELENTÉS A PÉNZFORGALOMRÓL**

A pénzforgalomról szóló jelentés pénzügyi jelentés, ami információt nyújt a jelentéstételi időszak során megvalósult készpénzbeáramlásokról és –kiáramlásokról, valamint a készpénz-egyenértékesekről.

Az elszámolási időszak végén a tervezett készpénz 2.263 ezer dinár, a megvalósított pedig 2.863 ezer dinár.

**4**. **AZ ALKALMAZOTTAK KÖLTSÉGEI**

Az alkalmazottak költségeit szemléltető táblázatban jól látható, hogy tiszteletben tartották a bérkifizetés mértékét, valamint a jóváhagyott bértömeget.

Az egyéb költségek a gazdálkodási programban tervezett szinten kerültek megvalósításra.

**5. AZ ALKALMAZOTTAK DINAMIKÁJA**

2025. 06. 30-án a vállalatnak 6 alkalmazottja van, ebből 4 állandó munkaviszonyban van, 2 pedig határozott időre.

A megfigyelt időszakban nem volt változás az alkalmazottak számát illetően.

**6. A TERVEZETT ÉS A KIFIZETETT BÉREK HATÁRÖSSZEGE**

A kifizetett bérek az elfogadott tervvel összhangban állnak, nincs jelentősebb eltérés.

**7. TÁMOGATÁSOK ÉS EGYÉB KÖLTSÉGVETÉSI BEVÉTELEK**

A jelentésben felölelt időszakban a vállalat nem használt költségvetési eszközöket, illetve támogatásokat.

**8. KÜLÖN CÉLESZKÖZÖK**

A jelentésben felölelt időszakban a reprezentációs költségekre nem használták fel a tervezett eszközöket, reklámokra pedig nem költöttek.

**9. HITELTARTOZÁS**

A közvállalatnak nincs hiteltartozása.

**10. JELENTÉS A BERUHÁZÁSOKRÓL**

A megfigyelt időszakban nem voltak beruházások.

**11. KÖVETELÉSEK, KÖTELEZETTSÉGEK ÉS BÍRÓSÁGI PEREK**

A vállalatnak 2025. 06. 30-án 627 ezer dinár követelése és 228 ezer dinár kötelezettsége volt, amelyek rendezése a törvényes határidőn belül megtörténik. A jelentésben felölelt időszakban a vállalatnak nem volt peres ügye.

**ÖSSZEGZÉS**

A megfigyelt időszakban a vállalat veszteséges volt, de a hatályos törvényi rendelkezésekkel és a kitűzött ügyviteli célokkal összhangban működött. Az eltérésre azért került sor, mert alacsonyabb mértékben valósultak meg a bevételek, ami a tevékenység szezonális jellegéből fakad.

**III. KÖVETKEZTETÉSEK ÉS MEGJEGYZÉSEK**

A fentiek alapján arra a következtetésre juthatunk, hogy a jelentésben felölelt időszakban nem volt zavar a közvállalatok működésében.

Topolya, 2025. 08. 28. P.H. Szatmári Adrián,

a Községi Tanács elnöke