A közvállalatokról szóló törvény 22. szakaszа 1. bekezdésének 2. pontja és 22. szakaszának 5. bekezdése (A Szerb Köztársaság Hivatalos Közlönye, 15/2016. és 88/2019. szám) alapján, a Szabadkai Regionális Hulladéktároló Kft. megalapításáról szóló szerződés 14. szakasza 1. bekezdésének 3. pontjával összhangban, a Szabadkai Regionális Hulladéktároló Korlátolt Felelősségű Társaság Közgyűlése a 2025. 10. 14-én megtartott 10. rendkívüli ülésén meghozta az alábbi

**HATÁROZATOT**

**a 2025. évi működési terv második módosításának elfogadásáról**

(A határozat száma: VIII/2025-24)

Elfogadjuk a Társaság 2025. évi működési tervének második módosítását, a mellékletben található szövegben, amely e határozat részét képezi.

Elrendeljük, hogy a Társaság igazgatója a 2025. évi működési terv második módosítását juttassa el az alapítóknak jóváhagyás céljából.

E határozat meghozatalának napján lép hatályba.

# Indoklás

A közvállalatokról szóló törvény (a továbbiakban: Törvény) 59. szakaszának értelmében a közvállalatok minden naptári évre kötelesek meghozni éves működési tervüket (a továbbiakban: éves működési terv) és azt továbbítaniuk kell a helyi önkormányzati egység illetékes szervéhez. Az éves működési terv akkor tekintendő meghozottnak, ha azt az önkormányzati egység illetékes szerve jóváhagyja.

A 74. szakasz szerint a Törvény 59. szakaszának rendelkezései azokra a tőketársaságokra is alkalmazandók, melyek közhasznú tevékenységet folytatnak, és tulajdonosuk a helyi önkormányzati egység.

A Társaság 2025. évi működési tervét a Társaság Közgyűlésének 2024. 12. 30-án tartott ülésén fogadták el, amelyet követően az alapítók képviselő-testületei jóváhagyásukat adták a működési tervre, a következő idődinamika szerint:

* Kishegyes Község Képviselő-testülete a 2025. 01. 24-i ülésén
* Szabadka Város Képviselő-testülete a 2025. 02. 06-i ülésén
* Magyarkanizsa Község Képviselő-testülete a 2025. 02. 13-i ülésén
* Zenta Község Képviselő-testülete a 2025. 03. 03-i ülésén
* Topolya Község Képviselő-testülete a 2025. 03. 13-i ülésén
* Törökkanizsa Község Képviselő-testülete a 2025. 03. 17-i ülésén és
* Csóka Község Képviselő-testülete a 2025. 04. 09-i ülésén

A Társaság Közgyűlése a 2025. 05. 29-i ülésén határozatot hozott a 2025. évi működési terv első módosításának elfogadásáról, amelyet követően az alapítók képviselő-testületei jóváhagyásukat adták a működési terv első módosítására, a következő idődinamika szerint:

* Szabadka Város Képviselő-testülete a 2025. 06. 12-i ülésén
* Kishegyes Község Képviselő-testülete a 2025. 06. 20-i ülésén
* Magyarkanizsa Község Képviselő-testülete a 2025. 07. 10-i ülésén
* Törökkanizsa Község Képviselő-testülete a 2025. 07. 15-i ülésén
* Csóka Község Képviselő-testülete a 2025. 08. 04-i ülésén
* Zenta Község Képviselő-testülete a 2025. 09. 05-i ülésén és
* Topolya Község Képviselő-testülete a 2025. 09. 12-i ülésén

A jóváhagyott működési terv első módosításának a társaság igényeivel való összehangolása miatt szükséges a 2025-ös működési terv első módosításának módosítása a 2025-ös működési terv javasolt második módosításában kifejtett módon és okokból.

A fent említettekből kifolyólag a Társaság Közgyűlése elfogadta a 2025. évi működési terv második módosítását a mellékletben szereplő szöveg szerint, és amely a jelen Határozat szerves részét képezi, valamint elrendeli, hogy a Társaság igazgatója juttassa el a 2025. évi működési terv második módosítását az alapítóknak a jóváhagyásuk megszerzésének biztosítása érdekében.

Kikić Andrea, s.k.

A TÁRSASÁG KÖZGYŰLÉSÉNEK ELNÖKE