A helyi önkormányzatról szóló törvény 32. szakasza 1. bekezdésének 9. pontja (SZK Hivatalos Közlönye, 129/2007., 83/2014. – másik törvény,101/2016. – másik törvény, 47/2018. és 111/2021. – másik törvény szám), Topolya község Statútuma 47. szakaszának 13. pontja (Topolya Község Hivatalos Lapja, 5/2019. szám) és Topolya Község Idegenforgalmi Szervezete Alapszabályának 17. és 18. szakasza (Topolya Község Hivatalos Lapja, 6/2005., 12/09., 10/12., 14/17. és 9/19. szám) alapján Topolya Községi Képviselő-testülete a 2025. \_\_\_\_\_\_\_\_\_-i ülésén meghozza az alábbi

**VÉGZÉST**

**TOPOLYA KÖZSÉG IDEGENFORGALMI SZERVEZETE IGAZGATÓJÁNAK KINEVEZÉSÉRŐL**

**I.**

A testület kinevezi Željka Lopušina, okl. közgazdászt, topolyai lakost Topolya Község Idegenforgalmi Szervezete igazgatójává négyéves megbízatási időszakra, 2025. \_\_\_\_\_\_\_\_\_\_\_ hatállyal.

**II.**

E végzés megjelenik Topolya Község Hivatalos Lapjában.

|  |  |
| --- | --- |
| TOPOLYA KÖZSÉGI  KÉPVISELŐ-TESTÜLETE  Szám:  Kelt:  Topolya | Saša Srdić s.k.  a Községi Képviselő-testület  elnöke |

**Indoklás**

**JOGALAP**

A helyi önkormányzatról szóló törvény 32. szakasza 1. bekezdésének 9. pontja (SZK Hivatalos Közlönye, 129/2007., 83/2014. – másik törvény,101/2016. – másik törvény, 47/2018. és 111/2021. – másik törvény szám) előírja, hogy a községi képviselő-testület a törvénnyel összhangban kinevezi és felmenti az általa alapított közvállalatok, intézmények, szervezetek és szolgálatok igazgató- és felügyelőbizottságát, kinevezi és felmenti igazgatóikat, valamint jóváhagyja alapszabályukat, a törvénnyel összhangban.

Topolya község Statútuma 47. szakasza 13. pontja (Topolya Község Hivatalos Lapja, 5/2019. szám) előírja, hogy a községi képviselő-testület kinevezi és felmenti az általa alapított intézmények, szervezetek és szolgálatok igazgatóbizottságát, felügyelőbizottságát és igazgatóját, valamint jóváhagyja azok alapszabályát, a törvénnyel összhangban.

Topolya Község Idegenforgalmi Szervezete Alapszabályának 17. szakasza (Topolya Község Hivatalos Lapja, 6/2005., 12/2009., 10/2012., 14/2017. és 9/2019. szám) előírja, hogy az Idegenforgalmi Szervezet igazgatóját az alapító nevezi ki és menti fel. Az Alapszabály 18. szakasza szerint az igazgató kinevezése négy évre szól, s újra kinevezhető.

**A MEGHOZATAL OKAI**

Topolya Község Idegenforgalmi Szervezetének Igazgatóbizottsága 2025. 09. 01-jén kiírta az igazgató kinevezésére szóló pályázatot. A nyilvános pályázat a Poslovi című kiadványban, Topolya község hivatalos honlapján és Topolya Község Idegenforgalmi Szervezetének hivatalos honlapján jelent meg.

A pályázatra egy személy jelentkezett. Az Igazgatóbizottság a 2025. 10. 09-én tartott ülésén megállapította, hogy a jelentkezés időben érkezett, hiánytalan és érthető, s konstatálta, hogy a jelölt eleget tesz a nyilvános pályázat valamennyi feltételének. Javasoljuk Željka Lopušina, topolyai okl. közgazdász kinevezését Topolya Község Idegenforgalmi Szervezetének igazgatójává, négyéves időszakra.

Ennek megfelelően javasoljuk a végzés adott szöveg szerinti meghozatalát.

**SZÜKSÉGES ESZKÖZÖK**

E végzés végrehajtása nem igényel külön eszközöket Topolya községi költségvetéséből.

Községi Tanács