A helyi önkormányzatról szóló törvény 36. szakasza (SZK Hivatalos Közlönye, 129/2007., 83/2014.-másik törvény, 101/2016.-másik törvény, 47/2018. és 111/2021.-másik törvény szám), Topolya község Statútumának 51. szakasza (Topolya Község Hivatalos Lapja, 5.1/2019. szám) alapján, a Földtörvény 60., 61., 61a és 64a szakaszával (Az SZK Hivatalos Közlönye, 62/2006., 65/2008.- másik törvény, 41/2009., 112/2015., 80/2017. és 95/2018. – másik törvény szám) kapcsolatban, Topolya Községi Képviselő-testülete 2025. \_\_\_\_\_\_\_\_\_\_\_-i ülésén meghozta az alábbi

**VÉGZÉST**

**A TOPOLYA KÖZSÉG TERÜLETÉN LÉVŐ MEZŐGAZDASÁGI FÖLDEK VÉDELME, RENDEZÉSE ÉS HASZNÁLATA 2026. ÉVI PROGRAMJAVASLATÁNAK KIDOLGOZÁSÁVAL MEGBÍZOTT BIZOTTSÁG MEGALAKÍTÁSÁRÓL**

I.

Ezennel **megalakul** a Topolya község területén lévő mezőgazdasági földek védelme, rendezése és használata 2026. évi programjavaslatának kidolgozásával megbízott bizottság (a továbbiakban: Bizottság).

II.

A Bizottságba az alábbi személyeket nevezzük ki:

**elnökként**:

1. Zsemberi János, okl. agrármérnök, Bajsa,

**elnökhelyettesként:**

1. Tomik Nimród, bejegyzett mezőgazdasági termelő, Topolya,

**tagságként:**

3. Kovács Viktor, a Községi Elnök mezőgazdasági tanácsosa, Gunaras,

4. Szatmári Norbert, okl. közgazdász, Topolya,

5. Olivera Nenadić, okl. jogász, Topolya,

6. Jelena Mastilović, okl. közgazdász, Topolya,

7. Varga Géza, okl. építőmérnök, Topolya,

8. Ilija Bursać, szakközgazdász, Karađorđevo.

A Bizottság számára a szervezeti és adminisztratív teendőket Slađana Mudrinić, Topolya Községi Közigazgatási Hivatalának Területtervezési, Városrendezési, Építési, Környezetvédelmi, Kommunális-lakásügyi és Gazdasági Osztályának munkatársa látja el.

III.

A Bizottság feladata, hogy a földtörvény (a továbbiakban: törvény) 60., 61., 61а és 64а. szakaszaival összhangban (Az SZK Hivatalos Közlönye, 62/06., 65/08.- másik törvény, 41/09., 112/15., 80/17. és 95/18. – másik törvény szám) (a továbbiakban: Törvény):

- kidolgozza a Topolya község területén lévő földek védelmének, rendezésének és használatának 2026. évi programjavaslatát (a továbbiakban: éves program), a törvényben előírt határidőkkel összhangban, mely program megállapítja az elvégzendő munkálatok fajtáját és mértékét, valamint a munkálatok kivitelezésének és az eszközök beruházásának ütemezését, különösképpen pedig az állami tulajdonú földterületekre vonatkozó adatok megállapítását, a törvény 60. szakaszával összhangban;

- az éves program javaslatának kidolgozása előtt nyilvános felhívás által értesíti mindazon jogi személyeket, melyeknek a törvény 61. szakaszával összhangban elismerhető a mezőgazdasági föld térítésmentes használati joga, valamint azon jogi és természetes személyeket, akik a 64a szakasszal összhangban előbérleti jogot valósíthatnak meg, hogy megküldhessék a kérvényt a szükséges dokumentációval, hogy megvitassák a megküldött kérvényeket és meghozzák az ezekről szóló határozatot;

- beszerzi a véleményező bizottság véleményét a Topolya község területén lévő mezőgazdasági földek védelmének, rendezésének és használatának 2026. évi programjavaslatát illetően, amely bizottságot a községi elnök alakít, s amely tagjainak legalább fele természetes személy – mezőgazdász, aki szerepel a Mezőgazdasági Gazdaságok Nyilvántartásában;

- beszerzi a mezőgazdasági teendőkben illetékes minisztérium írásos jóváhagyását a Topolya község területén lévő mezőgazdasági földek védelmének, rendezésének és használatának 2026. évi programjavaslatát illetően, azután pedig megvitatás és meghozatal céljából, a beszerzett jóváhagyással együtt a programjavaslatot megküldi a Községi Képviselő-testületnek;

- amennyiben szükség mutatkozik rá, azonos eljárás szerint kidolgozza az éves program módosításait és kiegészítéseit.

IV.

A jelen végzés III. pontjában foglalt feladatok ellátásáért az elnököt, az elnökhelyettest, a tagokat, valamint a szakmai és adminisztratív teendők végzőjét térítmény illeti meg a Községi Elnök aktusa által megállapított összegben.

V.

E végzés meghozatala napján lép hatályba, s megjelenik Topolya Község Hivatalos Lapjában.

|  |  |
| --- | --- |
| TOPOLYA KÖZSÉGI  KÉPVISELŐ-TESTÜLETE  Szám:  Kelt:  Topolya | Saša Srdić, s.k.  a Községi Képviselő-testület  elnöke |

Indoklás

I. JOGALAP

A helyi önkormányzatról szóló törvény 36. szakaszának 1. bekezdése (SZK Hivatalos Közlönye, 129/2007., 83/2014.-másik törvény, 101/2016.-másik törvény, 47/2018. és 111/2021.-másik törvény szám) előírja, hogy a községi képviselő-testület állandó vagy ideiglenes munkatestületeket alakít az illetékességébe tartozó kérdések megvitatására.

Topolya község Statútuma Topolya község Statútuma 51. szakasza (Topolya Község Hivatalos Lapja, 5.1/2019. szám) előírja, hogy a községi képviselő-testület állandó vagy ideiglenes munkatestületeket alakít az illetékességébe tartozó kérdések megvitatására, valamint, hogy az időnként ülésező munkatestületek alakításának aktusával megállapítják e testületek elnevezését és alapítói szándék szerinti hatáskörét, feladatait, tagságának létszámát, feladatai elvégzésének határidejét, elnökeinek és tagjainak jogait és kötelezettségeit, s a munkájuk szempontjából lényeges, egyéb kérdéseket.

A Földtörvény 60, 61, 61а és 64а. szakaszai (Az SZK Hivatalos Közlönye, 62/2006., 65/2008.- másik törvény, 41/2009., 112/2015., 80/2017. és 95/2018. – másik törvény szám) szabályozzák az állami tulajdonú mezőgazdasági földek használatának kérdéseit.

II. A MEGHOZATAL OKAI

A Földtörvény 60. szakasza szerint, az állami tulajdonú földekkel az állam rendelkezik, az illetékes minisztérium által, s az ezek védelmére, rendezésére és használatára hozott éves program szerint használatosak, melyet a jelen szakasz 2. bekezdése alapján, a helyi önkormányzat illetékes szerve, illetve a községi képviselő-testület tartozik meghozni, a községi elnök által alakított bizottság előzőleges véleményezése mellett, s mely testület tagságának legalább felét bejegyzett földműves-gazdaságok tulajdonosainak kell alkotnia, majd a jelen szakasz 2. bekezdésében tárgyalt programot a helyi önkormányzat illetékes szerve köteles a legkésőbb a folyó év március 31-ig meghozni, illetékes minisztériumi jóváhagyással. A jelen szakasz 2. bekezdésében tárgyalt program szabályozza: a végrehajtandó munkálatok fajtáit és mértékét, s ezek program által felölelt időkeretben való végrehajtását, a munkálatok kivitelezésének és az eszközök befektetésének ütemezését, emellett e program tartalmazza a Szerb Köztársaság tulajdonában álló mezőgazdasági földterületekre vonatkozó adatokat is, mégpedig az alábbiakról: 1) a helyi önkormányzat állami tulajdonban álló földterületeinek teljes területe és kataszteri községenkénti területe; 2) az állami tulajdonú földek használói; 3) az állami tulajdonú földek bérlői; 4) a használatra nem bocsátott, állami tulajdonú földek területe; 5) a bérbeadásra előirányzott, állami tulajdonú földek részei/tagjai (egy vagy több kataszteri telek) a helyrajzi számmal, terület nagyságával, osztályzattal, művelési móddal; 6) az állami tulajdonban levő, mezőgazdasági földek védelmének, rendezésének és használatának helyzete.

A fent említettekből eredően, elkerülhetetlen a jövő évi program kidolgozása, először pedig ki kell írni törvényben előírt nyilvános felhívásokat a Földhivatal honlapján elérhető formában, s ezzel együtt, az első lépés a 2026. évi bizottság megalakítása, mely feladata, hogy mindenben a törvénnyel, valamint az illetékes minisztériumi utasításokkal és útmutatásokkal összhangban kidolgozza az éves programot, mégpedig a webes alkalmazásban. A javasolt végzés meghatározza a taglétszámot, úgyhogy a bizottságnak elnöke, elnökhelyettese és hat tagja van, akik szakemberek a mezőgazdaság, földmérés, közgazdaságtan és jog területéről, melyek megfelelő tapasztalattal és tudással rendelkeznek, s a bizottság taglétszámának s összetételének meghatározásakor szem előtt tartottuk a megvalósítandó teendők és feladatok összetettségét, különösen pedig azon tényt, hogy szükség mutatkozik a tetemes és lényeges, állami tulajdonú mezőgazdasági földre vonatkozó adatok begyűjtésére, nyilvántartásba vételére és megállapítására, valamint meg kell vitatni a nyilvános felhívások alapján beérkezett kérelmeket, s dönteni kell róluk. A jelen végzés III. pontja pontosítja a bizottság feladatait, a IV. pont javasolja, hogy a feladatok végrehajtásáért a bizottság elnöke, elnökhelyettese, tagjai, valamint a bizottság számára a szakmai és adminisztratív teendőket végző személy a községi elnök okirata által megállapított térítményre jogosult.

A fentieknek megfelelően, javasoljuk a Topolya község területén lévő mezőgazdasági földek védelme, rendezése és használata 2026. évi programjának kidolgozásával megbízott bizottság alakításáról szóló végzés adott szöveg szerinti meghozatalát.

III. A VÉGZÉS VÉGREHAJTÁSÁHOZ SZÜKSÉGES ESZKÖZÖK

A jelen végzés végrehajtásához szükséges eszközök biztosítottak Topolya községi költségvetésében.

Községi Tanács